ເຂຶ່ອນໄຟຟ້າ Myitsone ສ້າງຄວາມບໍ່ພໍໃຈ ແກ່ຄົນທ້ອງຖິ່ນ (ເບິ່ງວີດີໂອລາວ/ອັງກິດ)
ຊາວບ້ານຫລາຍ​ພັນ​ຄົນ​ ທີ່ຖືກຍົກຍ້າຍ ຈົ່ມວ່າ ບ່ອນຢູ່ໃໝ່ຂອງເຂົາເຈົ້າ ບໍ່ມີວຽກເຮັດງານທໍາ ແລະເຂົາເຈົ້າຕ້ອງສູນເສຍວິຊາຫາກິນ ແລະຂາດລາຍໄດ້.
ເມື່ອເດືອນກັນຍາປີກາຍນີ້ ທ່ານ ທຽນ ເຊນ ປະທານາທິບໍດີຜູ້ມີຈິດໃຈປະຕິຮູບຂອງມຽນມາ ປາກົດວ່າ ເອົາໃຈໃສ່ຕໍ່ຄວາມເປັນຫ່ວງດ້ານສິ່ງແວດລ້ອມແລະໄດ້ສັ່ງໃຫ້ໂຈ໊ະການ ສ້າງເຂື່ອນໄຟຟ້ານໍ້າຕົກທີ່ໜຸນຫຼັງໂດຍຈີນ ແລະເປັນຫົວຂໍ້ຂັດແຍ້ງກັນ ຢູ່ໃນລັດກະຈິ່ນທາງພາກເໜືອຂອງປະເທດນັ້ນ ແຕ່ໂຄງການສ້າງເຂຶ່ອນ Myitsone ດັ່ງກ່າວກໍຍັງບໍ່ໄດ້ຍົກເລິກເທື່ອ ແລະ ພວກຊາວບ້ານທ້ອງຖິ່ນໃນເຂດກໍ່ສ້າງເຂຶ່ອນນັ້ນ ເປັນຫ່ວງວ່າແມ່ນຫຍັງຈະເກີດຂຶ້ນ ຖ້າຫາກ ມີການສ້າງເຂຶ່ອນຄືນອີກ Daniel Schearf ຜູ້ສື່ຂ່າວວີໂອເອໄດ້ ໄປຢ້ຽມຢາມເຂດດັ່ງກ່າວ ແລະສົ່ງລາຍງານກ່ຽວກັບເລຶ່ອງນີ້ ມາຈາກ Myitsone ຊຶ່ງທອງປານຈະນໍາລາຍລະອຽດມາສະເໜີທ່ານ Myitsone ກໍຄືບ່ອນທີ່ແມ່ນໍ້າມູລີກາ ແລະແມ່ນໍ້າເມກາ ໄຫລມາບັນຈົບຄົບກັນຢູ່ໃນລັດກະຈິ່ນທາງພາກເໜືອຂອງມຽນມາ ແລ້ວປະກອບເປັນແມ່ນໍ້າອີຣາວະດີ ຊຶ່ງເປັນແມ່ນໍ້າເສ້ນເລືອດເສ້ນຊີວິດຂອງປະເທດ ຖ້າຫາກວ່າໂຄງການສ້າງເຂຶ່ອນ Myitsone ມູນຄ່າ 3600 ລ້ານໂດລາ ເດີນໜ້າກໍ່ສ້າງຕໍ່ໄປ ມັນກໍຈະສ້າງອ່າງເກັບນໍ້າທີ່ກ້ວາງໃຫຍ່ ຖ້ວມພື້ນທີ່ຂະໜາດເທົ່າກັບປະເທດສິງກະໂປ ເຮັດໃຫ້ຂົງເຂດທິວທັດສວຍງານທີ່ພວກນັກທ່ອງທ່ຽວມັກໄປທ່ຽວໄປຊົມນັ້ນ ຕ້ອງຈົມຢູ່ໃຕ້ນໍ້າ ພຣະອາວຸໂສ U Yay Wa Ra ກ່າວວ່າ ແນວນໍ້າຈະມີລະດັບສູງເກືອບຮອດເຄິ່ງນຶ່ງຂອງທາດ ຢູ່ວັດຂອງເພີ່ນ ພະລັງໄຟຟ້ານໍ້າຕົກຈາກເຂື່ອນດັ່ງກ່າວນີ້ ອາດສາມາດຜະລິດກະແສໄຟຟ້າໄດ້ ຫລາຍພັນເມກະວັດ ຊຶ່ງສ່ວນໃຫຍ່ຈະຂາຍໃຫ້ຈີນ ປະເທດເພື່ອນບ້ານ ນອກນີ້ແລ້ວ ຈີນຍັງໃຫ້ການສະໜັບສະໜຸນເຂຶ່ອໄຟຟ້ານໍ້າຕົກຂະໜາດນ້ອຍໆອີກຫົກແຫ່ງ ທີ່ວາງແຜນໄວ້ແລ້ວຕາມລໍາແມ່ນໍ້າອີຣາວະດີນັ້ນ ກໍາໄລທີ່ຈະໄດ້ຈາກການຂາຍກະແສໄຟຟ້ານີ້ ມີມາກມາຍມະຫາສານ ແຕ່ຈະບໍ່ແມ່ນສໍາລັບວົງການທຸລະກິດທ້ອງຖິ່ນເລີຍ ນາງ ລາໄພ ຈາອອງ ຂາຍປິ້ງປາໃຫ້ແກ່ພວກນັກທ່ອງທ່ຽວ ຢູ່ແຄມແມ່ນໍ້າ ອີຣາວະດີ ກ່າວວ່າ ບ້ານ ອອງ ມຽນ ທາ ເປັນນຶ່ງໃນຫລາຍໆບ້ານ ທີ່ລັດຖະບານໄດ້ຍົກຍ້າຍປະຊາຊົນຫລາຍ ພັນຄົນອອກຈາກເຂດເຂຶ່ອນ ໄປຢູ່ ເຖິງແມ່ນວ່າພວກເຂົາເຈົ້າໄດ້ມີເຮືອນສ້າງໃໝ່ໆໃຫ້ຢູ່ ແລະຄ່າຊົດເຊີຍອື່ນໆອີກ ແຕ່ຫລາຍໆຄົນກໍບໍ່ພໍໃຈ ທີ່ຈະຍົກຍ້າຍໄປຢູ່ບ່ອນອື່ນ ຊາວນາ ອູ ຈັງ ຄໍາ ຍອມຮັບວ່າ ເຮືອນຫລັງໃໝ່ຂອງລາວດີກວ່າເຮືອນໄມ້ໄຜ່ຫລັງເກົ່າ ຕັ້ງຫລາຍເທົ່າ ແຕ່ມີທີ່ດິນປູກຝັງໜ້ອຍໂພດ ໃນຕອນນີ້ ພວກຊາວບ້ານທ້ອງຖິ່ນກໍຍັງສາມາດຫາເງິນມາລ້ຽງຊີບພໍໄດ້ມື້ລະບໍ່ເທົ່າໃດໂດລາ ດ້ວຍການອອກໄປຮ່ອນຄໍາຕາມແຄມນໍ້າ ພວກເຂົາເຈົ້າພະຍາຍາມຕັ້ງໜ້າຫາຄໍາ ໃຫ້ໄດ້ຫລາຍທີ່ສຸດເທົ່າທີ່ຈະຫາໄດ້ ເພື່ອວ່າ ການກໍ່ສ້າງເຂຶ່ອນຈະດໍາເນີນຄືນອີກ ແລະເຂດ Myitsone ຊຶ່ງຄັ້ງນຶ່ງພວກເຂົາເຈົ້າໄດ້ຮູ້ໄດ້ຢູ່ອາໃສ ຈະຈົມຢູ່ກົ້ນໜອງນໍ້າ